Fakultet for arkitektur og design

Fakultet for arkitektur og design, kortform AD-fakultetet, ved NTNU ble opprettet 1. januar 2017, som en følge av fusjonen mellom NTNU, Høgskolen i Gjøvik (nå: NTNU i Gjøvik), Høgskolen i Sør-Trøndelag og Høgskolen i Ålesund (nå: NTNU i Ålesund).

Fusjonen trådte i kraft 1. januar 2016, men aktiviteten ved de ulike enhetene fortsatte med små endringer i 2016, samtidig som det ble arbeidet på ulike områder med planer for studier, faglig og administrativ organisering, og kvalitetssikring på alle områder, slik at alt var klart 1. januar 2017.

De enhetene som fra 2017 inngår i AD-fakultetet, er: 
 Fakultet for arkitektur og billedkunst (Trondheim)
 Institutt for produktdesign (inntil 2017 under Fakultet for ingeniørvitenskap og teknologi, Trondheim)
 Bachelor i tradisjonelt bygghåndverk og teknisk bygningsvern (tidligere HiST, Trondheim)
 Designorienterte utdanningsprogram ved avdeling for informatikk og medieteknikk (Gjøvik)

Marianne Skjulhaug har vært dekan ved fakultetet siden 1. august 2021. Hun etterfulgte Fredrik Shetelig.



Institutter fra 1. januar 2017 

  
De fire instituttene er i størrelsesorden 15 til vel 50 årsverk.
«AB» i listen nedenfor er kortform for Fakultet for arkitektur og billedkunst.
Institutt for arkitektur og planlegging 
Tidligere enheter som inngår: Byggekunst, prosjektering og forvaltning, institutt AB; Byforming og prosjektering, institutt AB; Smart Cities, faggruppe ved Byggekunst, historie og teknologi, institutt AB.
Institutt for arkitektur og teknologi 
Tidligere enheter som inngår: Byggekunst, historie og teknologi (minus faggruppe Smart Cities), institutt AB; Byggekunst, form og farge, institutt AB; Tradisjonelt bygghåndverk, faggruppe ved Institutt for Bygg og miljø, Fakultet for teknologi. 
Institutt for design 
Tidligere enheter som inngår: Institutt for produktdesign, IVT og fagseksjonen design/medieteknikk ved NTNU i Gjøvik.
Kunstakademiet i Trondheim 
Videreføring av Kunstakademiet i Trondheim.

Se også 
Arkitektyrket i Norge

Referanser

Kilder 
 Saksfremlegg til NTNUs styremøte 25. august 2016
 Wyckmans, Annemie: Faglig organisering på nivå 3, Fakultet for arkitektur og design 13. mai 2016

Eksterne lenker 
Avdeling for informatikk og medieteknikks offisielle nettsted (Gjøvik)
Fakultet for arkitektur og billedkunsts offisielle nettsted (Trondheim)
Institutt for bygg og miljøs offisielle nettsted (Trondheim)

Fakultet for arkitektur og design